ኢትዮጵያና ግብጽ አዲስ የትብብር ስምምነቶችን ተፈራረሙ ኢትዮጵያና ግብጽ አዲስ የትብብር ስምምነቶችን ተፈራረሙ
 ኢትዮጵያና ግብጽ የሁለትዮሽ ግንኙነታቸውን ሊያጠናክሩ የሚችሉ 5 አዳዲስ የትብብር ስምምነቶችን ተፈራረሙ።በአዲስ አበባ የሀገራቱን ሁሉን አቀፍ የትብብር መስኮች ያሉበትን ደረጃ በመገምገም አዳዲስ የትብብር መስኮችን ሲለይ የነበረው አምስተኛው የኢትዮ-ግብጽ የጋራ ሚኒስትሮች ኮሚሽን ስብሰባ ተጠናቋል።ሁለቱ ሀገራት አሁን በትምህርት፣ በቴክኒክና ሙያ ስልጠና፣ በንግድ፣ በጤና፣ በሴቶች እና በዲፕሎማሲ ስልጠና መስኮች የትብብርና የጋራ መግባቢያ ሰነዶችን ተፈራርመዋል::የኢትዮ-ግብጽ ትብብር ዋነኛ መሰረት ንግድና ኢንቨስትመንትን ማእከል ያደረገ መሆን እንደሚገባው የውጭ ጉዳይ ሚንስትር ዶ/ር ቴድሮስ አድሃኖም ገልጸዋል።የግብጽ የንግድና ኢንዱስትሪ ሚንስትር ሙኒር ፋክሪ አብደል ኑር በበኩላቸው አሁን ከ250 ሚሊዮን የማይበልጠውን የኢትዮ-ግብጽ አመታዊ የንግድ ልውውጥ መጠን በጥቂት አመታት ውስጥ በእጥፍ ማሳደግ ይቻላል ብለዋል።አምስተኛው የኢትዮ-ግብጽ የጋራ የሚኒስትሮች ኮሚሽን ስብሰባ ሀገራቱ ከአባይ በተጨማሪ በንግድና ኢንቨስትመንት ተቀራርበው ለመስራት ያላቸውን ፍላጎት ያንጸባረቁበት መሆኑ ተመልክቷል።(ኢብኮ)